### 5.      Orientering om status vedrørende de vedtagne trafiksikkerhedsprojekter 2014-1016

**Åbent**

Sagsnr.: 326-2016-15218       J.nr.: 05.13.00           Dokumentnr.:
326-2016-414991

**Sagstype**

Orientering.

**Resume og sagens baggrund**

Der gives en status vedrørende de vedtagne trafiksikkerhedsprojekter
i perioden 2014-2016.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

I Bilag 1 er der vist en samlet oversigt over trafiksikkerhedsprojekter.
Af oversigten fremgår status og bemærkninger til de prioriterede projekter
ligesom listen fortsat indeholder de uprioriterede forslag til projekter.

I forhold til de prioriterede projekter fra 2014 er status,
at knapt halvdelen af projekterne er gennemført, cirka halvdelen er under
gennemførelse, og enkelte projekter er i projekteringsfase. En endelig
færdiggørelse forventes i 2017.

I forhold til de prioriterede projekter fra 2015 er status,
at cirka halvdelen af projekterne er udført, og at den anden halvdel er i
udbudsfase eller under udførelse. En endelig færdiggørelse forventes i 2017.

I forhold til de prioriterede projekter fra 2016 er status,
at stort et alle projekter er projekteret og sendt til godkendelse hos
politiet, hvorefter de sendes i udbud med forventet gennemførelse i 2017. I et
enkelt projekt (Hedevej) vedrørende autoværn skal løsningen revurderes, og tre
projekter er uafklarede.

Opfølgningen på vejnetsgennemgangen er en opgave, der giver
udfordringer i forhold til afvejning af hensigtsmæssigheden i forhold til krav
om fjernelse af genstande på private arealer og overvejelser om andre tiltag i
forhold til genstande, der ikke umiddelbart ønskes fjernet (for eksempel
vejtræer).

Handlingsplan for etablering af trygt og sikkert
trafikstinet (prioriteret i 2014) er ikke gennemført. Projektet er afløst af
arbejdet med cykelstiplan og cykelstipolitik.

Vedrørende arbejdet med puljen til utrygge lokaliteter
omkring skoler arbejdes der lige nu med en mulighed for opstilling af variabel
hastighedstavle ved [adresse]. Vedrørende oprettelsen af en netværksgruppe
med skolerne om trafiksikkerhedsindsatser skal det bemærkes, at samarbejdet
endnu ikke er etableret.

Der vil i forbindelse med den kommende vedtagelse af den nye
trafiksikkerhedsplan og prioritering blive fremlagt revideret oversigt over
trafiksikkerhedsprojekter.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 Trafiksikkerhedsprojekter status dec. 2016 | 326-2016-416744 |